Uudenseelanninlattana

Uudenseelanninlattana (Arthurdendyus triangulatus) on Geoplanidae-heimoon kuuluva lattanalaji. Se on luokiteltu haitalliseksi vieraslajiksi koko Euroopan unionin alueella.

Uudenseelanninlattan on tavallisesti 5–20 senttimetrin mittainen. Sen väritys on päältä ruskea tai violetti ja reunukset ja vatsa ovat kellertäviä.

Uudenseelanninlattanan luonnollinen elinalue on Uudessa-Seelannissa, mutta se on levinnyt vahingossa ainakin Skotlantiin ja Irlantiin. Lajille optimaalinen elinlämpötila on 12–15 celsiusastetta.

Uudenseelanninlattanan ravintoa ovat lierot, joita ne saalistavat maanpinnan alapuolella. Sen munakotelot ovat 4–8 millimetrin mittaisia. Uudenseelanninlattana on hermafrodiitti.

Lähteet 

Purolattanat